วิกิพีเดีย:สารวิกิพีเดีย/06-2553/ข

__NOTOC__
__NOEDITSECTION__

**วิกิพีเดียภาษาอังกฤษเริ่มทดลอง "มาตรการล็อกการแสดงผล" ตั้งแต่ 14 มิถุนายน**
วิลเลียม เปียตรี ผู้จัดการโครงการการใช้มาตรการตรวจสอบการแก้ไข  เปิดเผยว่าวิกิพีเดียภาษาอังกฤษจะเริ่มนำฟังก์ชันจำกัดการแสดงผลเฉพาะรุ่น (FlaggRevs) ซึ่งเป็นหนึ่งในส่วนขยายของมีเดียวิกิ มาใช้ในวิกิพีเดียภาษาอังกฤษตั้งแต่วันที่ 14 มิถุนายนเป็นต้นไป
จากการพูดคุยผ่านทางจดหมายกลุ่ม Foundation-l ของวิกิมีเดียและการพูดคุยเกี่ยวกับการใช้งานฟังก์ชันจำกัดการแสดงผลเฉพาะรุ่น วิกิพีเดียภาษาอังกฤษจะใช้วิธี "ล็อกการแสดงผล" (Flagged protection) หรือที่ในเวลาต่อมาเรียกกันว่า "รุ่นที่ยังไม่ได้ตรวจสอบ" (Pending changes) โดยฟังก์ชันดังกล่าวเปิดโอกาสให้ผู้ดูแลระบบสามารถทำการล็อกหน้าด้วยวิธีใหม่ กล่าวคือ ผู้เขียนทุกคน ไม่ว่าจะล็อกอินหรือไม่ หรือเป็นผู้ใช้เก่าหรือใหม่ก็ตาม สามารถแก้ไขหน้าได้ แต่หากผู้แก้ไขเป็นผู้ใช้ที่ยังไม่ได้ล็อกอิน การแก้ไขจะยังไม่แสดงผลในหน้าปัจจุบันจนกว่าผู้ตรวจสอบจะได้ตรวจสอบการแก้ไขแล้ว แต่หากผู้ใช้ล็อกอินแล้วเป็นผู้แก้ไข การแก้ไขจะแสดงผลตามปกติ โดยฟังก์ชันการล็อกการแสดงผลนี้ได้ใช้ในวิกิพีเดียภาษาเยอรมันมาก่อนแล้วตั้งแต่ พ.ศ. 2551
ฟังก์ชันการล็อกการแสดงผลจะเปิดเพื่อทดสอบเท่านั้น ซึ่งคาดว่าจะกินเวลาสองเดือน และจะล็อกการแสดงผลหน้าไม่เกิน 2,000 หน้า โดยคาดว่าการทดสอบนี้จะดึงความสนใจจากสื่อได้มาก เนื่องจากเมื่อเดือนสิงหาคมปีที่แล้ว ได้มีการประกาศเกี่ยวกับเรื่องนี้ออกมา และได้รับความสนใจเป็นอย่างมาก (ดู Wikipedia Signpost ที่เกี่ยวกับเรื่องนี้)
เปียตรีได้ขอความช่วยเหลือผู้ใช้ในการเขียนหน้าช่วยเหลือเกี่ยวกับการล็อกการแสดงผล สำหรับแผนภาพอธิบายลักษณะของฟังก์ชันล็อกการแสดงผล อยู่ที่นี่ ผู้สนใจสามารถทดสอบฟังก์ชันจำกัดการแสดงผลเฉพาะรุ่นได้ที่  วิกิทดสอบการจำกัดการแสดงผลเฉพาะรุ่น 
ยังมีการพิจารณาเกี่ยวกับการทดสอบการล็อกการแสดงผลที่หน้า "ขอความเห็น" ว่า การทดสอบการล็อกการแสดงผลจะใช้สิทธิ์ผู้ใช้ "ผู้ตรวจสอบ" หรือใช้สิทธิ์ผู้ใช้ "ผู้ใช้ทั่วไป" สำหรับการตรวจสอบการแสดงผล และในขณะเดียวกันก็ยังมี  การหาข้อสรุปสำหรับข้อจำกัดทางเทคนิคหากมีการติดตั้งและใช้ส่วนขยาย "จำกัดการแสดงผลเฉพาะรุ่น " อยู่
ตารางต่อไปนี้สรุปสิทธิ์ในการแก้ไขหน้า โดยใช้การตั้งค่าในปัจจุบันในการทดสอบ (ดูรายละเอียดเพิ่มที่นี่)
ดูเพิ่มที่ Wikipedia Signpost สิงหาคม พ.ศ. 2552 เกี่ยวกับประวัติของโครงการการล็อกการแสดงผล และ ความคืบหน้าของเรื่องนี้ใน Wikipedia Signpost ฉบับอื่นตั้งแต่ พ.ศ. 2549

**การอภิปรายการซ่อนลิงก์ข้ามภาษา**
การเปลี่ยนหน้าตาของวิกิพีเดียภาษาอังกฤษเมื่อวันที่ 13 พฤษภาคม ก่อให้เกิดข้อโต้แย้งในหลายประเด็น เช่น การเปลี่ยนตำแหน่งของกล่องค้นหา โลโก้วิกิพีเดียที่มีการออกแบบใหม่ (ดู Wikipedia Signpost เกี่ยวกับเรื่องนี้) และปัญหาหน้าเว็บวิกิพีเดียไม่สามารถเข้าถึงโดยใช้เบราเซอร์บางตัว เช่น  แบล็ิกเบอรีและเพลย์สเตชัน 3 ข้อโต้แย้งที่มีการโต้แย้งกันมากที่สุดที่เพิ่งมีการอภิปรายเร็ว ๆ นี้ กล่าวถึงคำถามพื้นฐานเกี่ยวกับความสัมพันธ์ระหว่างอาสาสมัครที่ร่วมแก้ไขวิกิพีเดียและผู้พัฒนาที่ได้รับเงินเดือน หรือโดยทั่วไปก็คือ ความสัมพันธ์ระหว่างประชาคมวิกิพีเดียกับมูลนิธิวิกิมีเดีย
ในหน้าจอรูปแบบใหม่แบบปกติลิงก์ข้ามภาษาที่เชื่อมโยงเนื้อหาในเรื่องเดียวกันในวิกิพีเดียภาษาอื่น ๆ ถูกซ่อนไว้ที่ลิงก์ในกลุ่ม "ภาษาอื่น" โดยใช้โมดูลจาวาสคริปต์  CollapsibleNav เมื่อผู้ใชิคลิกที่ลิงก์กลุ่มภาษาอื่น ลิงก์ข้ามภาษาทั้งหมดจะแสดงออกมา
มีผู้ใช้หลายคนไม่เห็นด้วยกับการเปลี่ยนแปลงนี้ ทำให้มีการตั้งให้ลิงก์ข้ามภาษากลับมาแสดงผลตามปกติ (ดู บั๊กหมายเลข 23497) ในวันที่ 3 มิถุนายนผู้พัฒนาอาสาสมัครได้ตั้งลิงก์ข้ามภาษาให้กลับมาแสดงผลตามปกติ แต่ก็ ถูกย้อนกลับโดยผู้พัฒนาจากโครงการปรับปรุงการใช้งาน (Usability Experience; UX) ที่พัฒนารูปแบบหน้าจอใหม่นี้โดยใช้เวลาถึง 16 เดือน
"การเปลี่ยนแปลงนี้เป็นการเปลี่ยนแปลงที่สวนทางกับเจตนาการปรับปรุงการแสดงผลของวิกิมีเดีย หากต้องการพูดคุยและเสนอข้อเสนอเกี่ยวกับการเปลี่ยนรูปแบบ กรุณาติดต่อโฮวี ฟัง  หรือไปที่ http://usability.wikimedia.org"
ภายหลัง โฮวี ฟัง  ได้อธิบายเบื้องหลังการตัดสินใจของคณะทำงาน ดังนี้ 
"... เราวัดพฤติกรรมการคลิกของผู้ใช้สองกลุ่มในวิกิพีเดียภาษาอังกฤษ ได้แก่ผู้ใช้ที่ใช้สกินโมโนบุ๊ก และผู้ใช้สกินเวกเตอร์ (มักเป็นผู้เข้าร่วมทดสอบในรุ่นเบตาของการปรับปรุงนี้) จากจำนวนผู้ใช้ทั้งสองกลุ่ม เราพบว่ามีจำนวนผู้คลิกลิงก์ข้ามภาษาของผู้ใช้สกินโมโนบุ๊กและเวกเตอร์เพียง 0.95% และ 0.28% จากการคลิกรวมทั้งสิ้น 126,180 และ 180,873 คลิก ตามลำดับ เรารู้สึกว่าจำนวนคลิกที่ลิงก์ข้ามภาษาที่น้อยกว่า 1% ในสกินโมโนบุ๊กเป็นเหตุผลที่เหมาะสมในการซ่อนลิงก์ข้ามภาษา โดยเฉพาะเมื่อรวมเข้ากับบริบทของหลักการที่ได้ออกแบบไว้ ซึ่งผู้ใช้ควรหลีกเลี่ยงลิงก์ข้ามภาษาทั้งหมด เพราะจะทำให้ผู้ใช้รู้สึก "งงงวย" กับรายการนั้น และการทำให้เกิดผล (สิ่งที่เกิดขึ้นหลังจากกดลิงก์แล้ว)"
จากจดหมายกลุ่มของ Foundation-l และ วิกิอภิปรายการปรับปรุงการแสดงผล ผู้ใช้จำนวนมากยังคงตั้งคำถามเกี่ยวกับการตัดสินใจดังกล่าว ซู การ์ดเนอร์  แก้ต่างให้กับทีมพัฒนา โดยโต้แย้งว่า "คนที่อยู่ในกลุ่ม foundation-l นี้ ไม่ใช่ผู้แทนของนักอ่าน"
อีริก เมิลเลอร์ รองกรรมการของมูลนิธิวิกิมีเดีย  สรุปข้อโต้แย้งบางประการไว้ดังต่อไปนี้:
"มีการโต้แย้งมานานแล้วว่าลิงก์ข้ามภาษามีความจำเป็นสำหรับผู้ใช้หลายคน แม้ว่าอัตราการคลิกลิงก์ข้ามภาษาจะต่ำกว่าอัตราการคลิกส่วนประกอบอื่น ๆ บางส่วนก็ตาม แต่ลิงก์เหล่านี้เองก็ได้เป็นหลักสำคัญในการแสดงถึงคุณค่าของความหลากหลายทางภาษาที่ปรากฏในลิงก์ข้ามภาษา สมมุติฐานอันสมเหตุสมผลนี้ยังได้แสดงให้เห็นว่านอกเหนือไปจากวิกิพีเดียภาษาอังกฤษ ในวิกิพีเดียภาษาอื่นมีอัตราการคลิกในส่วนของลิงก์ข้ามภาษาสูงกว่านี้มาก"
เมิลเลอร์และฟังได้สรุปแนวคิดประนีประนอม โดยเสนอว่า ลิงก์ข้ามภาษาที่จะแสดงเป็นลิงก์ข้ามภาษาตั้งต้น ควรมีจำนวนจำกัด และที่เหลือควรจะซ่อนไว้ในลิงก์ "ดูภาษาอื่น" โดยภายใต้แนวคิดหลักดังกล่าว มีหลากหลายแนวคิดที่ได้รับการอภิปรายในประเด็นที่ว่าจะมีหลักเกณท์การเลือกอย่างไรว่าภาษานั้นจะเป็นประโยชน์แก่ผู้ใช้มากที่สุด (เช่น ขึ้นกับการตั้งค่าภาษาของเบราเซอร์) นอกจากนี้ อิทธิพลของการตั้งค่าที่ต่างกันที่มีผลต่อพฤติกรรมการคลิกลิงก์ข้ามภาษาของผู้ใช้จะได้รับการพิจารณาด้วย
ด้วยประการทั้งปวง ประเด็นดังกล่าวได้รับการโพสต์กว่า 160 ครั้งในจดหมายกลุ่ม Foundation-l ภายในเวลาไม่กี่วัน (แม้ว่าจุดที่ดีของประเด็นหลักได้แก่ประเด็นย่อยเกี่ยวกับประเด็นด้านเชื้อชาติ เพศ และปัญหาระหว่างวัฒนธรรมที่เริ่มโดยประธานคณะกรรมการของมูลนิธิ ซึ่งทำให้ผู้อ่านจดหมายกลุ่มได้ทราบเกี่ยวกับการเกิดขึ้นของคำว่า "lynching" ในสงครามปฏิวัติอเมริกันก็ตาม)
ในการโพสต์ภายหลังในชื่อเรื่อง  อคติประชาคม ความร่วมมือ และกระบวนการรับรู้ อีริค เมิลเลอร์ตั้งข้อสังเกตว่า "ประเด็นสำคัญเกี่ยวกับการแสดงผลของลิงก์ข้ามภาษาโดยปริยายของไซด์บาร์ แสดงถึงคำถามอันลึกซึ้งและสำคัญเกี่ยวกับความสัมพันธ์การทำงานระหว่างมูลนิธิวิกิมีเดียและประชาคมอาสาสมัครวิกิพีเดียซึ่งมีขนาดใหญ่กว่า" เขายังได้เสนอตัวเลขของความคิดเห็นโดยทั่วไป ซึ่งเขาสรุปว่า:
"ผมเชื่อว่าความโปร่งใสของกระบวนการจัดการของวิกิมีเดีย และคุณภาพโดยทั่วไปของกระบวนการเหล่านี้ ได้เพิ่มสูงขึ้นอย่างมากตลอดหลายปีที่ผ่านมา ในเวลาเดียวกัน ในขณะเดียวกัน ผมก็เห็นด้วยกับผู้ที่สังเกตเห็นว่ามีความแบ่งแยกที่กว้างขึ้นระหว่างความร่วมมือของเจ้าหน้าที่และอาสาสมัคร และผมคิดว่าเราควรจะทำงานร่วมกันเพื่อลบรอยแบ่งแยกนี้ด้วยความระมัดระวังในอคติในกระบวนการรับรู้ที่แสดงให้เห็นในตัวเราทุกคนอย่างเต็มที่"

**ข่าวสั้น**
ไฟล์:Sikh  pilgrim at the  Golden Temple (Harmandir Sahib) in Amritsar, India.jpg|thumb|right|200px|ผู้จาริกแสวงบุญชาวสิกข์ ณวิหารฮัรมันดิร ซาฮิบ เมืองอัมริตสาร์ แคว้นปัญจาบ ประเทศอินเดีย- กำหนดการอย่างไม่เป็นทางการของวิกิเมเนีย 2010 ได้รับการเปิดเผยแล้ว
*การโหวตภาพประจำปี พ.ศ. 2552 ในรอบสุดท้าย ที่วิกิมีเดียคอมมอนส์ ปิดรับผลโหวตเมื่อวันที่ 12 มิถุนายน ที่่ผ่านมา โดยภาพที่ได้รับเลือกได้แก่ภาพ File:Sikh pilgrim at the  Golden Temple (Harmandir Sahib) in Amritsar (ด้านขวา) โดยได้รับคะแนนโหวต 62 เสียงจากเสียงที่เข้าร่วมโหวตทั้งหมด 742 เสียง
*ในเรียงความวิกิพีเดียเรื่อง Wiki-hacking: Opening up the academy with Wikipedia ชาววิกิพีเดียสามคน ได้แก่เอเดรียน วาเดวิตซ์ แอนน์ เอลเลน เกลเลอร์ และจอน เบียสลีย์ เมอร์เรย์ ศึกษาความสัมพันธ์ระหว่างวิกิพีเดียและการเรียนการสอนในระดับอุดมศึกษา ทั้งสามคนเป็นนักวิชาการในมหาวิทยาลัยในอเมริกาเหนือผู้ศึกษาถึงความสัมพันธ์ระหว่างวิกิพีเดียกับการเรียนการสอนทางวิชาการ โดยทั้งสามคนศึกษานักเรียนของตนที่ได้รับการบ้านเป็นการแก้ไขวิกิพีเดีย เรียงความดังกล่าวถูกเขียนขึ้นในบริบทของโต๊ะกลมภายใต้ชื่อ " 2010  A new frontier: teaching with Wikipedia" ที่การประชุม "การเขียนข้ามหลักสูตร" พ.ศ. 2553 ซึ่งจัดขึ้นเมื่อเดือนที่แล้วที่มหาวิทยาลัยอินเดียนา
*กระบวนการกำหนดหาสมาชิกที่ถูกเลือกสองคนให้เป็นคณะกรรมาธิการมูลนิธิวิกิมีเดียยังคงดำเนินต่อไปหลังจากเกิดความล่าช้าขึ้น ในปัจจุบัน ที่นั่งดังกล่าวเป็นของมิเชล สโนว์ และอาร์นี เคลมเพิร์ต กระบวนการดังกล่าวปิดเป็นความลับ แต่ผู้ลงสมัครทั้งสองได้มีแถลงการณ์แก่สาธารณะแล้ว:  GerardM และ  phoebe โดยผลการคัดเลือกจะออกมาภายในวันที่ 1 กรกฎาคม แต่หากไม่มีความเห็นเอกฉันท์เร็วพอ การพิจารณาอาจต้องเลื่อนออกไปอีก
หมวดหมู่:สารวิกิพีเดีย